## Fotodag på Nationalmuseet.
Som nævnt , så har Wikimedia Danmark haft møde med Nationalmuseet, og en resultat af mødet er at der den 14. maj bliver fotodag på Nationalmuseet. Vi skal inden da have fundet ud af, hvad der skal fotograferes og hvem, der kan og vil være med. -- 14. apr 2011, 15:32 (CEST)
Fint med en lørdag. Jeg er med. 14. apr 2011, 15:39 (CEST)
Drejer det sig kun om runesten, bliver der åbnet for glasmontrerne, så vi undgår reflekser, og bliver der adgang til magasinerne? Eller er det på samme vilkår som almindelige museumsgæster? -- 14. apr 2011, 16:37 (CEST)
Ikke kun runesten, desværre ingen åbne montrer, og hvad magasiner angår, må det komme an på, hvad vi finder ud af at der skal fotograferes. Betragt det som de første trin i en gensidig tilvænningsproces - det handler om at opbygge relationer. -- 19. apr 2011, 22:32 (CEST)
Tak for svaret. -- 20. apr 2011, 08:55 (CEST)
ingen åbne montrer: Er der nogen der har kontaktet Nationalmuseet og bedt om at få adgang til alt, og har fået afslag? Hvis ikke, så gør det! Skriv eller ring. Noget i retning af "Hej. På vegne af Wikipedia.org anmoder jeg om at fotografere en hel masse ting på Nationalmuseet og præsentere dem på vor hjemmeside. Hvordan kan vi få adgang til åbne montre, se der ikke kommer reflekser på vore billeder? Kan vi få adgang til magasinerne? Hvordan er lysforholdene? Kan vi få strøm til blitz og andet fotoudstyr? Vi regner med at være tre fotografer der møder op d. 14. maj, så hvis vi kunne få en kustode til at lukke op for montre der er svære at fotografere, vil det være meget belejligt." - eller noget i den retning. Direktørens email adresse er direktoeren@natmus.dk eller 3313 4411 hvis I hellere vil ringe. Jeg kan ikke selv deltage d. 14., men er på NatMus d. 8. maj i anden anledning, så hvis der er noget on-location jeg skal undersøge, kan jeg godt det. Godt forberedt, er det halve arbejde. For år tilbage var jeg i gang med at planlægge lignende foto-raid i Folketinget, og så fotografere alle MF'erne til Wikipedia. Vi regnede med kun at kunne fotografere 6 personer i timen, så det ville tage alt for lang tid at komme igennem 179 styks, og vi opgav projektet. Derfor er der ikke billede af alle MF'er på Wikipedia - blame us. Planen var at bruge det studie der allerede er på ft.dk, men vi kom aldrig så langt som at ansøge om at bruge det, men regnede det blot for en formsag. Jeg har lige lagt billeder på af Bispebjerg Kolumbarium, hvilket kun var planlagt så langt at jeg vidste de havde åbent næsten altid. Der er ikke låst og der er ikke glas foran urnerne, men det kan I jo selv se på billederne nu. Jeg kunne ikke, men gættede på at der ikke glas. Men ellers var det ikke noget problem, for jeg bor ved siden af kirkegården, og kunne blot lave en aftale med dem og så komme igen en anden dag. Jeg har gate-crashed et krematorie engang, men skal man tage fotos, er det nok bedst lige at få en aftale først. Men ellers godt "initiv" - få taget nogle fotos. -- 30. apr 2011, 19:45 (CEST)
I princippet burde et korrekt justeret polarisationsfilter fjerne glasreflekser. fotoliv.dk: polarisationsfilter, Polarisering af lys. Det kan dog være en vis fotografivirkning på visse ting. -- 1. maj 2011, 11:57 (CEST)
->chlor: Nej, vi har ikke bedt om at få adgang til alt - blandt andet fordi vi ikke ville kunne overskue, hvad der ville ske, hvis vi fik ja. Vi ville heller ikke nødvendigvis kunne komme videre på en fornuftig måde med et nej, så derfor tager vi det trinvis. Nationalmuseet er ganske opmærksomme på at formidling via Wikipedia giver mere end hvis de prøver at nøjes med deres egen website, så jeg er ganske fortrøstningsfuld med hensyn til at der bliver flere runder. -- 1. maj 2011, 18:55 (CEST)
Fantastisk tiltag, jeg forsøger at se om kalenderen er har en åbning, hvordan tilmelder man sig, og er det kun super foto nørder eller er mere primitivt udstyr velkommen ? godt at se jer igen ;-)-- 2. maj 2011, 11:19 (CEST)
Godt gået! Det er da et flot initiativ, som jeg gerne vil støtte ved at møde op. Der mangler lige information om tiden - eller begynder vi bare ved begyndelsen af åbningstid? I øvrigt kan jeg bemærke, at fotografering i museer altid en udfordring pga. af de særlige lysforhold. Det er ikke den dyreste eller teknisk mest avancerede udstyr, som er afgørende, men korrekt valg af vinkel etc. Så det gælder om at være lidt kreativ og omhyggeligt. Dit kamera må meget gerne have nogle manuelle indstillingsmuligheder (såsom fokus etc.). Og så gælder det om at være tålmodigt mok til at bruge lidt tid til efterfølgende bearbejdning af billederne. Husk også pen og papir, så du kan tage notater af det, du har fotograferet. Ellers glemmer man alt for hurtigt, hvad det nu lige var, som vises på billederne... Vi ses. -- 2. maj 2011, 22:52 (CEST)
Det lader til at og jeg tænker ens for tiden, for jeg skulle lige til at gå lidt i detaljer med Fotodagen.
Selv om det er første runde og vi derfor tager den lidt med ro, kunne det være rart lige at få slået fast helt præcist hvad der er mulighed for. F.eks. er jeg lidt bekymret for at der ikke bliver åbnet for montrerne. 
Jeg forventer ikke at vi får lov til at jonglere rundt med tingene eller at tingene bliver taget ud for os (det må vi håbe på bliver muligt senere), men skal vi forsøge at opnå en kvalitet, der ligger ud over almindeligt "snapshots fra Nationalmuseet"-niveau, så hjælper glas ikke på det.
Glenns forslag med et polfilter afhænger meget af lyset, primært er det kun reflektioner fra dagslys, der kan filtreres væk på den måde og effekten afhænger meget af vinklen, så det vil ret så usikkert.
Jeg regner med at slæbe fruen med på museum på lørdag og se hvordan der ser ud nu, for lige at have en ide om hvad vi har med at gøre.
Mht. gear, så har jeg en skummel fortid som udstyrssamler, og har derfor alt muligt mærkeligt liggende, så jeg regner ikke med at det bliver et problem. 
Jeg har forskellige former for lys-udstyr og de objektiver, jeg umiddelbart forventer bliver nødvendige (Canon), så hvis der er andre, der bruger dette mærke, kan I bare låne.
Har vi en kontaktperson på NM, som de nærmere detaljer skal aftales med? Og listen med objekter, hvordan ser det ud med denne? 2. maj 2011, 20:03 (CEST)
Jeg regner med at vi til WikiWednesday her i overmorgen også tager dette emne op og får sat mere struktur på objektlisten. Jeg skal i øvrigt have frembragt noget mere wiki-infrastruktur til formålet - det må blive senere i aften. -- 2. maj 2011, 20:23 (CEST)
Jeg kan kun glæde mig over, at Nationalmuseet åbenbart er rede til på denne måde at støtte Wikipedia. Et par overvejelser:
Jeg tror, at en forberedelse efter ovennævnte retningslinier vil give større sandsynlighed for velvillig modtagelse igen næste gang, en fotokampagne afholdes på museet (hvis planen denne gang er at fotografere i afdelingen "Danmarks Oldtid", kunne det næste gang måske være i "Etnografisk Samling"). venlig hilsen og held og lykke med projektet -- 2. maj 2011, 22:12 (CEST)
## Kontakt til Nationalmuseet.
Kære Wiki-mennesker, 
Som ansat på nationalmuseet, må jeg nok advare jer om, at selv om fotografering på museet er tilladt med blitz, er f.eks. stativ ikke noget, man må benytte i udstillingerne. Åbning af montrer kan jeg simpelthen ikke forestille mig kommer på tale, desværre. Der er generel politik om, at montrer ikke åbnes i museets åbningstid af sikkerhedshensyn. Jeg vil anbefale jer at kontakte museets enhed for Kommunikation på tlf. 33 47 30 07. Pøj pøj.
Jeg syntes det vil være rigtig god hvis nogen tog kontakt til museets enhed for Kommunikation på tlf. 33 47 30 07 og taler med dem. Er det noget du kunne gøre Palnatoke? Ellers skal jeg gerne gøre det. -- 5. maj 2011, 12:20 (CEST)
Jeg er i løbende kontakt med Nationalmuseets Center for Strategi og Administration, og spørgsmålet om stativ er i proces. Hvad angår montreåbning, så forventer jeg at illustrationerne til artiklen Montre vil anskueliggøre, hvorfor det ikke kommer til at ske i denne omgang - som jeg har forstået det, kan man ikke åbne og lukke montrene uden glarmesterassistance. -- 5. maj 2011, 13:11 (CEST)
Perfekt. Så der er 2 helt nye projekter: Montre og Magasiner. Og det er slet ikke sikkert at de kan realiseres. -- 5. maj 2011, 14:45 (CEST)
## Mødested og tid.
